Selvaflæsende målere er nu installeret hos alle forbrugere. Og de virker!! 7. juli foretog vandværket den første aflæsning ved at køre forbi alle forbrugere med mobil aflæsningsudstyr. Det konstateredes at der  var konstant forbrug hos 5 forbrugere. En forbruger i Rebæk og 1 i Fjeldparken fik straks besked på at de  havde alvorlige brud på deres ledninger under huset, medens 3 forbrugere fik besked på at de havde begrænset konstant forbrug, som viste sig at være fx løbende toiletter .

Anden aflæsning  blev foretaget 26. august. Her var der alvorlig konstant forbrug hos en forbruger i Tved. Det viste sig at være en åben udendørs vandhane medens forbrugeren var i sommerhus i nordjylland. Han blev straks underrettet, men havde selv opdaget fejlen forinden.

Vandværket forventer at etablere antenner i 3 flagstænger i området Tved/Rebæk i løbet af efteråret. Når disse er etableret og har fået fat i samtlige målere vil der blive afholdt et forbrugermøde. Her vil man kunne få undervisning i at installere en app på mobiltelefonen så hver enkelt forbruger kan se sit eget forbrug så ofte pgl ønsker det uden at skulle ud til måleren.